এই শেষ দিনকে তাদের ভাষায় বলা হয় র্যাগনারক (Ragnarök)। সেদিন ভালহাল্লার ৫৪০টি দরজা দিয়ে একে একে বেরিয়ে আসবে ভাইকিং বীর যোদ্ধারা, দেবতা ওডিনের সাথে এক কাতারে দাঁড়িয়ে যুদ্ধ করবে নর্স মিথলজির কুখ্যাত নেকড়ে ফেন্রিরের সাথে। এই ফেন্রির হলো দেবতা লোকীর ছেলে। যখন কোনো একজন সাহসী যোদ্ধা মারা যেত, ভাইকিংরা তাই মনে করতো র্যাগনারকের যুদ্ধের জন্য ওডিনের আরো একজন সাহসী যোদ্ধার প্রয়োজন! অবশ্য সকল যোদ্ধাই যে ভালহাল্লায় যেতে পারবেন তেমনটা না।